Beskæftigelsesplan 2015 
Sagsfremstilling 
166.     Beskæftigelsesplan 2015 - Åbent 
  
  
SAGENS INDHOLD 
I henhold til lov om ansvaret for og styring af den aktive beskæftigelsesindsats skal kommunen hvert år udarbejde en 
plan for det kommende års beskæftigelsesindsats i jobcentret.  
  
Beskæftigelsesplanen skal som minimum indeholde følgende:  
  
· Beskæftigelsesministerens mål for beskæftigelsesindsatsen 
· En beskrivelse af de vigtigste beskæftigelsespolitiske udfordringer 
· Strategi og mål for den borger- og virksomhedsrettede indsats 
· Budget for beskæftigelsesindsatsen 
  
Det Lokale Beskæftigelsesråd (LBR) og Beskæftigelsesregion Midtjylland skal høres om beskæftigelsesplanen. 
Beskæftigelsesplanen skal endvidere godkendes af Byrådet senest i forbindelse med vedtagelsen af budgettet for 
det kommende år. 
  
Arbejdsmarkedsudvalget godkendte på møde 4. juni 2014, at forslag til Beskæftigelsesplan 2015 blev sendt til 
høring i LBR og Beskæftigelsesregion Midtjylland. Forslag til Beskæftigelsesplan 2015 samt høringssvar fra LBR og 
Beskæftigelsesregion Midtjylland er vedlagt som bilag. 
  
VURDERING 
I udkast til Beskæftigelsesplan 2015 er der fastsat målsætninger og indsatser med henblik på opfyldelse af de 4 
beskæftigelsespolitiske mål for 2015, som Beskæftigelsesministeren udmeldte 11. april 2014: 
  
1. Flere unge skal have en uddannelse. 
2. Langvarige modtagere af offentlig forsørgelse skal have en tværfaglig og sammenhængende indsats, der har 
sigte på en større tilknytning til arbejdsmarkedet.  
3. Langtidsledigheden skal bekæmpes. 
4. En tættere kontakt og styrket dialog med de lokale virksomheder. 
  
 
Byråd 
23. september 2014 
Sagsnr. 710-2014-
2946 
Dok.nr. 710-2014-
210950 
Sagsbehandler 
DPCSOR 
  
Tidl. politisk behandling 
AU, 04.06.14, pkt. 33 
Forventet sagsgang 
AU, ØK, BY 
Lovgrundlag 
  
Beskæftigelsesministeren har videreført de samme fire beskæftigelsespolitiske mål for indsatsen som i 2013 og 
2014. [adresse] vurderer, at beskæftigelsesministerens mål sætter fokus på de vigtigste udfordringer i 
beskæftigelsesindsatsen. Disse mål er således også i overensstemmelse med de områder, som [adresse] 
Kommune i forvejen prioriterer beskæftigelsespolitisk. 
  
I udkast til Beskæftigelsesplan 2015 er der derfor kun forslag om, at Favrskov Kommune fastsætter ét lokalt mål 
vedrørende begrænsning af antallet af fleksjobberettigede borgere på ledighedsydelse.  
  
INDDRAGELSE/KOMMUNIKATION 
Jobcenter [adresse] har modtaget høringssvar fra LBR og Beskæftigelsesregion Midtjylland vedrørende 
Beskæftigelsesplan 2015. 
  
Beskæftigelsesregion Midtjylland og LBR finder, at Beskæftigelsesplan 2015 er et godt og dækkende 
udgangspunkt for beskæftigelsesindsatsen i 2015 og ligger i god forlængelse af de beskæftigelsespolitiske 
udfordringer.  
  
Både Beskæftigelsesregion Midtjylland og LBR fremhæver særligt strategien for styrkelse af den 
uddannelsesrettede indsats for unge uden en erhvervskompetencegivende uddannelse. 
  
I forhold til bekæmpelse af langtidsledigheden finder Beskæftigelsesregion Midtjylland det endvidere positivt, at 
Jobcenter [adresse] både vil fokusere på en intensiv indsats tidligt i ledighedsforløbet, og når ledigheden er blevet 
længerevarende.  
  
Afslutningsvist finder både Beskæftigelsesregion Midtjylland og LBR det positivt, at der på alle områder i 
Beskæftigelsesplan 2015 er lagt vægt på et fortsat udbygget samarbejde mellem virksomhederne og Jobcenter 
[adresse] omkring indsatsen for ledige og sygemeldte borgere. 
  
ØKONOMISKE KONSEKVENSER 
Ingen 
  
INDSTILLING 
Direktøren for Job og Økonomi indstiller til Byrådet: 
  
1.    At forslag til Beskæftigelsesplan 2015 godkendes. 
  
BESLUTNING 
  
Arbejdsmarkedsudvalget, 10. september 2014: 
Fraværende: Ingen 
  
Indstilles godkendt. 
  
Økonomiudvalget, 16. september 2014: 
Fraværende: Jean Thygesen 
  
Indstilles godkendt. 
  
Bilag 
Udkast til Beskæftigelsesplan 2015 
710-2014-124023 
Høringsbrev vedr. Beskæftigelsesplan 2015 for 
Jobcenter [adresse] fra Beskæftigelsesregion 
[adresse] 
710-2014-176088 
Høringssvar fra LBR [adresse] 
710-2014-136321 
  
  
  
  
Byråd, 23. september 2014: 
Fraværende: Morten Berg 
  
Godkendt. 
Beskæftigelsesplan 2015 
